S-7196/2020

Mál þetta, sem dómtekið var 12. maí sl., er höfðað með tveimur ákærum. Fyrri ákæran er útgefin af lögreglustjóranum á höfuðborgarsvæðinu 27. október 2020, á hendur J-kk-þgf E-kk-þgf, kt. [...], [...], [...], fyrir eftirtalin umferðarlagabrot, með því að hafa:1. Mánudaginn 25. maí 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 0,96‰, oxýkódon 135 ng/ml og tetrahýdrókannabínól 3,4 ng/ml) vestur Suðurlandsveg í Ölfushreppi, við Ingólfshvol, þar sem lögregla stöðvaði aksturinn.

Telst brot þetta varða við 1., sbr. 2. mgr. 49. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 21. júlí 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist (amfetamín 20 ng/ml, díazepam 100 ng/ml, nordíazepam 78 ng/ml, oxýkódon 90 ng/ml og tetrahýdrókannabínól 4,0 ng/ml) austur Hjarðarhaga í Reykjavík, við hús nr. [...], þar sem lögregla hafði afskipti af ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Seinni ákæran er gefin út af lögreglustjóranum á höfuðborgarsvæðinu 13. apríl 2021 á hendur ákærða fyrir umferðarlagabrot með því að hafa, fimmtudaginn 10. desember 2020, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist vínandamagn 0,87 ‰, búprenorfín 1 ng/ml og tetrahýdrókannabínól 2,3 ng/ml) um Vesturlandsveg í Reykjavík, við Ártúnsbrekku, þar sem árekstur varð, en lögregla hafði afskipti af ákærða stuttu síðar við Dugguvog í Reykjavík.

Telst brot þetta varða við 1., sbr. 2. mgr. 49. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Einkaréttarkrafa:

Í málinu gerir A-kk-nf I-kk-nf I-kk-nf lögmaður, f. h. A, kt. [...], þá kröfu að ákærði, J-x-x E-kk-nf, kt. [...], verði dæmdur til að greiða henni 2.200.136 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 10. desember 2020 til þess dags er mánuður er liðinn frá birtingu bótakröfu þessarar fyrir ákærða, en dráttarvaxta samkvæmt 1. mgr. 6. gr. laga um vexti og verðtryggingu nr. 38/2001 af fjárhæðinni frá þeim degi til greiðsludags. Auk þess er gerð krafa um málskostnað úr hendi ákærða samkvæmt málskostnaðarreikningi sem verður lagður fram við aðalmeðferð málsins ef til kemur.

Málin voru sameinuð.

Við fyrirtöku málsins 12. maí sl. játaði ákærði skýlaust sök en hafnaði bótakröfu samkvæmt seinni ákæru dags. 13. apríl 2021.

Farið var með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Lögmaður bótakrefjanda reifaði einnig sjónarmið að baki fyrirliggjandi bótakröfu. Verjandi ákærða krefst vægustu refsingar sem lög leyfa og þess að bótakröfunni verði vísað frá dómi eða ákærði sýknaður af kröfunni. Þá krefst verjandi ákærða hæfilegrar þóknunar sér til handa.

Á kærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðum sakavottorðum, dagsettum 20. október 2020 og 6. apríl 2021, á ákærði að baki sakarferil en honum hefur fimm sinnum áður verið gerð refsing vegna umferðarlagabrota. Það sem kemur til skoðunar við ákvörðun refsingar í máli þessu er lögreglustjórasátt frá 2. júní 2009 þar sem ákærða var gert að greiða sekt fyrir akstur undir áhrifum ávana- og fíkniefna og fyrir vörslur fíkniefna. Þá var ákærði sviptur ökuréttindum í sex mánuði frá 2. júní 2010. Með lögreglustjórasátt 24. mars 2011 var ákærða gert að greiða sekt fyri rakstur undir áhrifum áfengis og vímuefna. Var ákærði sviptur ökurétti í þrjú ár frá þeim degi að telja. Með lögreglustjórasátt 7. september 2011 var ákærða gert að greiða sekt fyrir hraðakstur og akstur sviptur ökurétti. Með dómi 7. mars 2013 var ákærða svo gert að sæta fangelsi í 45 daga fyrir að hafa í þriðja sinn ekið undir áhrifum áfengis og ávana- og fíkniefna og fyrir akstur sviptur ökurétti. Var ákærði sviptur ökurétti ævilangt frá 9. apríl 2013. Nú síðast var ákærða með dómi 5. júlí 2019 gert að sæta fangelsi í 9 mánuði fyrir að hafa í þriðja sinn ekið sviptur ökurétti og fyrir akstur undir áhrifum slævandi lyfja, áfengis og ávana-og fíkniefna. Sakar ferill ákærða hefur að öðru leyti ekki áhrif við ákvörðun refsingar í máli þessu.

Við ákvörðun refsingar í máli þessu verður nú með vísan til framangreinds við það miðað að ákærði sé í fjórða sinn, innan ítrekunar tíma í skilningi 3. mgr. 71. gr. almennra hegningarlaga nr. 19/1940, fundinn sekur um akstur sviptur ökurétti. Þá er jafnframt við það miðað að ákærði sé nú í annað sinn fundinn sekur um að aka undir áhrifum áfengisog/eða ávana- og fíkniefna þar sem ítrekunaráhrif eldri vímu aksturs brota eru fallin niður, sbr. 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju, 77. gr. almennra hegningarlaga nr. 19/1940 og að því virtu að ákærði hefur játað greiðlega brot sín, þykir refsing ákærða hæfilega ákveðin fangelsi í fimm mánuði.

Líkt og að framan greinir liggur fyrir bótakrafa í málinu samkvæmt ákæru dags. 13. apríl 2021, þar sem þess er krafist að ákærði greiði brotaþola, A, kt. [...], 2.200.136 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 10. desember 2020 til þess dags er mánuður er liðinn frá birtingu kröfunnar en með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Í ákærunni sem krafan byggir á er ákærða gefið að sök umferðarlagabrot með því að hafa ekið bifreiðinni [...] sviptur ökurétti, undir áhrifum áfengis, ávana- og fíkniefna og slævandi lyfja um Vesturlandsveg í Reykjavík, við Ártúnsbrekku, þar sem árekstur varð, en lögregla hafði afskipti af ákærða stuttu síðar við Dugguvog, í Reykjavík. Er ákærði með þessu talinn hafa brotið gegn 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Einkaréttarkrafan byggir á háttsemi sem ekki er ákært fyriren ákærði er ekki ákærður fyrir að hafa valdið umræddum árekstri með þeim afleiðingum að kröfuhafi hlaut þá áverka sem tilgreindir eru í greinargerð með kröfunni. Stendur krafan því ekki í nægjanlegu samhengi við sakarefni málsins eins og háttseminni er lýst í ákærunni. Af þeim ástæðum brestur skilyrði samkvæmt 1. mgr. 172. gr. laga nr. 88/2008 um meðferð sakamála til að dæma um kröfuna í máli þessu. Verður kröfunni af þeim sökum vísað frá dómi.

Með vísan til lagaákvæða í ákæru er áréttuð ævilöng ökuréttarsvipting ákærða frá birtingu dóms þessa að telja.

Ákærði greiði málsvarnarþóknun skipaðs verjanda síns hjá lögreglu og fyrir dómi, S-kk-ef G-kk-ef lögmanns, 353.400, að meðtöldum virðisaukaskatti, og 651.490 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x E-kk-nf, sæti fangelsi í fimm mánuði.

Á réttuð er ævilöng ökuréttarsvipting ákærða.

Einkaréttarkröfu bótakrefjanda er vísað frá dómi.

Ákærði greiði málsvarnarþóknun skipaðs verjanda síns, S-kk-ef G-kk-ef lögmanns, 353.400 krónur og 651.490 krónur í sakarkostnað.

S-kvk-nf D-kvk-nf J-kvk-nf